সিলেটে হযরত শাহজালাল (র.) এর আগমনের পূর্বে গৌড় রাজ্যের রাজা গৌড় গোবিন্দ রাজত্ব করতেন। তিনি প্রতিমা পূজক এবং যাদু বিদ্যায় পারদর্শী ছিলেন। তার রাজত্বকালে সিলেটে কয়েকটি মুসলিম পরিবার বাস করতো। সিলেট শহরের টুলটিকর মহল্লায় জনৈক মুসলমান বুরহান উদ্দিন তাঁর ছেলের আকিকার জন্য গরু জবাই করেন। দুর্ভাগ্যক্রম একটি পাখি এক খন্ড মাংস জনৈক ব্রাহ্মণের  বাড়ীতে (অনেকের মতে রাজবাড়ীতে) ফেলে দেয়। এতে ব্রাহ্মণ গৌড় গৌবিন্দের কাছে নালিশ করে এবং প্রতিকার চায়। তাই অত্যাচারী রাজার নির্দেশে বোরহান উদ্দিনকে ডেকে এনে তার সম্মুখেই শিশুটি এবং তাঁর হাত টকরো টুকরো করে কেটে ফেলা হয়। এমন জঘন্য অত্যাচার কেহ সইতে পারার কথা নয়। নির্মম পাষন্ড অত্যাচারী রাজার জুলুমের বিচার চেয়ে বুরহান উদ্দিন সাহায্য কামনা করেন তৎকালীন দিল্লীর সম্রাটের কাছে। শামছুদ্দীন ফিরোজশাহ ছিলেন ন্যায় বিচারক। জাতি, ধর্ম, বর্ণ বির্নিবেশেষ তাঁর ন্যায় পরায়নতার খ্যাতি ছিল। তাই তিনি ন্যায় বিচারের জন্য সেনাপতি  সিকান্দার গাজীকে সিলেট প্রেরণ করেন। সিকান্দার গাজীর সিলেট অভিযান ব্যর্থ হবার খবর পেয়ে দিল্লীর সুলতান সৈয়দ নাছির উদ্দিনকে সিপাহসালার বা সেনাপতি নিযুক্ত করে তাঁর নেতৃত্বে একদল সৈন সিকান্দার গাজীর সাহায্যার্থে প্রেরণ করেন। অধ্যাপক মতিউর রহমানের আয়না এ ওয়াইসি নামক গ্রন্থে দেখা যায় এ সময় হযরত শাহজালাল (র.) সহ ৩৬০ জন আউলিয়া সোনারগাঁয়ে এমতাবস্থায় সিকান্দার গাজী ও সিপাহসালার সৈয়দ নাসির উদ্দিন একত্র হয়ে হযরত শাহজালাল (র.) এর খেদমতে হাজির হয়ে তাঁর দোয়া ও সাহায্য কামনা করেন। হযরত শাহজালাল (র.) তাদের জন্য দোয়া করেন এবং তাঁর  ৩৬০ জন শিষ্যকে সঙ্গে নিয়ে জিহাদে শরীক হন।